Stræk ud hver dag. Rør dig så meget som muligt, uden at det gør ondt. Tag et varmt bad så dine muskler bliver varmet op, og stræk ud bagefter. Gå til en massør. Får du en til at massere dig, så husk at det skal gøres lige fordelt. Det hjælper ikke, hvis du bliver masseret på den ene skulder, mens den anden ikke får. Så bliver du skæv igen. Fremover vil jeg anbefale dig, at købe nogle ordentlige sko med en god gummisål, når du står så meget op. Og i dine pauser kan du tage dig tid til at strække lidt ud. Du kan nemt strække ud i nakke og ryg, når du lige får tid - om ikke andet, så når du er på toilettet  Mange kan faktisk få samme problemer med for stillesiddende arbejde, f.eks. kontorarbejde foran computerskærmen hele dagen. Så får blodet ikke den cirkulation kroppen har brug for, og det sætter sig i musklerne. Jeg håber det snart kommer til at gå bedre. I hvert fald god bedring herfra. Mvh. Louise